APROBACIÓN DEFINITIVA DA MODIFICACIÓN DA ORDENANZA FISCAL REGULADORA DO IMPOSTO SOBRE VEHÍCULOS DE TRACIÓN MECÁNICA
ADMINISTRACIÓN LOCAL — Municipal — Caldas de Reis (Ordenanzas e Regulamentos, 29/12/2015)

Aprobado inicialmente polo Pleno da Corporación, en sesión ordinaria de data 29 de outubro de 2015 a modificación da Ordenanza Fiscal Reguladora Imposto sobre Vehículos de Tracción Mecánica do Concello de Caldas de Reis e elevado a definitivo ao non presentarse reclamación contra o mesmo no período de exposición pública, dando cumprimento ó art.17.4 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público o texto refundido íntegro da devandita Ordenanza coas modificacións realizadas: No uso das facultades concedidas polos artigos 133.2 e 142 da Constitución e 106 da Lei 7/85, de 2 de abril, reguladora das bases do réxime local, e dos artigos 15.2 e 59.1 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo, o Concello de Caldas de Reis regula o Imposto sobre Vehículos de Tracción Mecánica (IVTM), que se rexerá polo disposto na devandita Lei e pola presente Ordenanza fiscal.1. Constitúe o feito impoñible deste imposto a titularidade de vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a súa circulación o que estivese matriculado nos rexistros públicos correspondentes e mentres non tivese causado baixa nos mesmos. Para os efectos deste imposto tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) Os vehículos que tendo sido dados de baixa nos rexistros por antigüidade do seu modelo poidan ser autorizados para circular excepcionalmente con ocasión de exhibicións, certames ou carreiras limitadas ós desa natureza. b) Os remolques e semirremolques arrastrados por vehículos de tracción mecánica nos que a carga útil non sexa superior a 750 kg. Son suxeitos pasivos deste imposto as persoas físicas ou xurídicas e as entidades ás que se refire o artigo 35.4 da Lei 58/2003 de 17 de decembro, Xeral Tributaria a nome de quen figure o vehículo no permiso de circulación.1. En relación coa concesión de exencións e bonificacións estarase ó disposto nos artigos 93 e 95.6 do RDL 2/2004 de 5 de marzo, coas particularidades sinaladas na presente Ordenanza Fiscal.2. En relación á exención por discapacidade establecida no artigo 93.1. e) do Texto refundido da Lei reguladora das Facendas Locais, deberanse xustificar os seguintes extremos: 2.1. No caso de vehículos matriculados a nome de discapacitados para o seu uso exclusivo e conducidos por eles mesmos: a) Copia do documento que acredite de xeito fiable a identidade do solicitante (DNI, NIE,…) b) Copia do certificado acreditativo da discapacidade. c) Copia do permiso de condución do discapacitado. d) Copia do permiso de circulación no que figure como titular do vehículo o beneficiario da exención. e) Copia da póliza do seguro en vigor do vehículo, no que deben coincidir o titular deste e o condutor habitual do vehículo. f) Copia do xustificante de pagamento do seguro do vehículo g) Declaración xurada de uso exclusivo polo beneficiario da exención. h) Declaración xurada de que non é beneficiario doutra exención das mesmas características por outro vehículo.2.2. No caso de vehículos matriculados a nome de discapacitados para o seu uso exclusivo destinados ó seu transporte: a) Copia do documento que acredite de xeito fiable a identidade do solicitante (DNI, NIE,…) b) Copia do certificado acreditativo da discapacidade. c) Copia do permiso de circulación no que figure como titular do vehículo o beneficiario da exención. d) Declaración xurada de uso exclusivo para o transporte do beneficiario da exención. e) Declaración xurada de que non é beneficiario doutra exención das mesmas características por outro vehículo. Para a exención regulada no parágrafo anterior, o certificado acreditativo da discapacidade entenderase entregado ben mediante a achega do certificado emitido polo órgano competente da Comunidade Autónoma de Galicia ou por acreditar a condición de discapacitado nos termos previstos no Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de dereitos das persoas con discapacidade e da súa inclusión social, a través da presentación de calquera dos seguintes documentos: a) Resolución ou certificado expedido polo Instituto de Maiores e Servizos Sociais (IMSERSO) ou órgano competente da Comunidade Autónoma correspondente. b) Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou gran invalidez. c) Resolución do Ministerio de Economía e Facenda ou do Ministerio de Defensa recoñecendo unha pensión de xubilación ou retiro por incapacidade permanente para o servizo ou inutilidade.3. En relación á exención establecida para vehículos provistos da Cartilla de Inspección Agrícola, regulada no artigo 93.1. g) do Texto refundido da Lei reguladora das Facendas Locais, os interesados poderán presentar a devandita Cartilla no momento da súa alta na Xefatura Provincial de Tráfico, obviando así o pagamento do imposto e a solicitude expresa de exención, sen prexuízo das facultades revisoras da Administración Tributaria.4. Establécese unha bonificación do 100 por cen para os vehículos históricos ou aqueles que teñan unha antigüidade mínima de 25 anos, contados a partir da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar. Para a concesión desta bonificación deberá aportarase solicitude acompañada da documentación do vehículo. Se existiran dúbidas sobre a data de fabricación, esta deberase acreditar con certificado expedido pola firma fabricante.5. Os beneficios de carácter rogado surtirán efectos para o mesmo exercicio da súa solicitude, sempre que fosen presentadas antes da data na que finaliza o período de alegacións á exposición pública do correspondente Padrón. O imposto esixirase conforme ao cadro de tarifas incluído como Anexo da presente Ordenanza.1. O período impositivo coincide co ano natural agás no caso de primeira adquisición do vehículo no que comezará o primeiro día do trimestre natural en que se produce dita adquisición.2. O imposto devengarase o día 1 de xaneiro de cada ano agás que se trate de primeira adquisición. Neste caso o imposto devengarase o día da alta na Xefatura Provincial de Tráfico.3. A cota do imposto ratearase por trimestres naturais nos supostos de primeira adquisición, baixa definitiva ou baixa temporal por sustración ou roubo do vehículo.4. As alteracións no imposto consecuencia de transferencia ou cambio de domicilio surtirán efectos para o exercicio seguinte a aquel en que se produza a alteración no rexistro da Dirección Xeral de Tráfico. A xestión, liquidación, inspección e recadación, así como a revisión dos actos ditados en vía de xestión tributaria corresponde ao concello do domicilio que conste no permiso de circulación do vehículo, ou no seu defecto no domicilio que figure no rexistro de vehículos da Dirección Xeral de Tráfico, sen prexuízo da súa encomenda no Órgano de xestión e recadación onde o concello teña delegado este servizo. No caso de primeiras adquisicións de vehículos ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán na oficina xestora, con carácter previo a súa matriculación na Xefatura Provincial de Tráfico, autoliquidación do imposto que conterá os elementos da relación tributaria que sexan imprescindibles para a liquidación procedente, segundo o modelo que corresponda. En todo caso, acompañarase certificado das características técnicas do vehículo e Número de Identificación Fiscal do suxeito pasivo. Esta autoliquidación terá a consideración de liquidación provisional en tanto que, pola oficina xestora, non se comprobe que a mesma se efectuou mediante a correcta aplicación das normas reguladoras do imposto. No caso de vehículos xa matriculados ou declarados aptos para a circulación, o pagamento das cotas anuais do imposto realizarase de acordo co calendario fiscal aprobado ó efecto. No suposto regulado no apartado anterior, a recadación das correspondentes tarifas realizarase mediante o sistema de Padrón anual no que figurarán tódolos vehículos suxeitos ao imposto que consten inscritos no correspondente Rexistro Público a nome das persoas ou entidades domiciliadas neste termo municipal. O Padrón exporase ao público polo prazo de un mes para que os interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia de Pontevedra e producirá efectos de notificación da liquidación a cada un dos suxeitos pasivos. O pagamento do imposto acreditarase mediante documento expedido polo Concello ou polo Servizo encargado da Xestión e Recadación de dito imposto. En todo o relativo a infraccións tributarias e as súas cualificacións, así como as sancións que correspondan estarase ó disposto na Lei Xeral Tributaria e restante normativa de aplicación. A presente Ordenanza entrará en vigor a partir da publicación do texto íntegro no Boletín Oficial da Provincia e surtirá efectos a partir de 1 de xaneiro de 2016, permanecendo en vigor en tanto non se proceda a súa modificación ou derogación expresa. A aprobación da presente ordenanza levará consigo a derogación expresa de cantas disposicións municipais contraveñan o disposto no presente articulado. O imposto esixirase conforme ao seguinte cadro de tarifas: As motocicletas eléctricas teñen a consideración, ao efecto deste imposto, de motocicletas ata 125 c. c. Contra este acordo poderá interpoñerse Recurso Contencioso-Administrativo a partir desta publicación no BOP na forma e prazos que establecen as normas reguladoras da devandita xurisdición. En Caldas de Reis a 16 de decembro de 2015.—O Alcalde, Juan Manuel Rey Rey.